
136 DR.31.3.2010 

 
 Dato’ Seri Dr. Ahmad Zahid bin Hamidi:  Yang inginkan penjelasan 
mengapa pemberi maklumat negara tidak dianggap sebagai pengkhianat. 
Manakala Yang Berhormat Pokok Sena meminta supaya didedahkan pemberi 
maklumat dan negara yang terlibat serta tindakan yang telah diambil.   

Tuan Yang di-Pertua, sukacita saya menyebutkan bahawa warga 
Kementerian Pertahanan yang dikaitkan dalam isu pembocoran maklumat ini 
sebenarnya adalah merupakan sumber kepada Bahagian Staf Perisikan 
Pertahanan (BSPP) kita.  Laporan yang diberikan kepada kami menyentuh 
mengenai usaha menggunakan pegawai berkenaan sebagai pembekal maklumat 
dan seterusnya bekerjasama dengan pihak BSPP untuk membongkar kegiatan 
penyuluhan atau espionaj oleh pihak asing.  Sebagai sumber perisikan, identiti 
beliau kini kita rahsiakan atas sebab-sebab keselamatan dan kepentingan 
perisikan, oleh itu beliau tidak seharusnya dianggap sebagai pengkhianat malah 
beliau telah memberikan maklumat-maklumat kepada BSPP. 

 Dato’ Shamsul Anuar bin Haji Nasarah [Lenggong]:  Yang Berhormat 
Menteri, mencelah sikit. 

 Dato’ Seri Dr. Ahmad Zahid bin Hamidi:  Manakala negara yang 
dikaitkan dengan dalam usaha pengintipan tidak sesuai untuk didedahkan atas 
dasar kepentingan dua hala dari segi jangka panjang dan juga dikhuatiri 
menjejaskan kepentingan negara.  Dalam konteks ini hanya tindakan diplomatik 
diperkirakan dan kegiatan espionaj yang dikaitkan dihentikan. Dalam konteks 
maklumat yang diberikan kepada pihak asing yang berkaitan, pihak BSPP 
sebenarnya telah menapis dan mengolah segala maklumat yang didedahkan, 
ianya tidak melibatkan perkara-perkara sensitif ataupun aspek kepentingan 
strategik dalam negara.  Justeru tahap keselamatan negara tidak terjejas sama 
sekali. 

 Timbalan Yang di-Pertua [Datuk Ronald Kiandee]:  Yang Berhormat 
Machang. 

 Tuan Saifuddin Nasution bin Ismail [Machang]:  Terima kasih Tuan 
Yang di-Pertua, terima kasih Yang Berhormat Menteri.  Ada sedikit perbezaan 
jawapan Menteri sekarang dengan jawapan yang diberi kepada saya oleh Menteri 
secara bertulis. Ada tiga komponen dalam jawapan Yang Berhormat Menteri 
terhadap soalan asal saya berkenaan aktiviti pengintipan.  Pertama kerajaan 
mengakui adanya negara asing melalui kedutaan mereka di Malaysia yang 
melakukan aktiviti pengintipan.  Itu fakta utama dalam jawapan rasmi kementerian 
terhadap soalan saya. 

■1950 

 Kedua kementerian juga mengakui ada warga MINDEF yang terlibat. Saya 
ingin tahu civilian atau uniform. Seorang atau berkumpulan, yang kedua. Ketiga, 
jawapan kementerian kepada saya ialah dibuat satu proses dengan izin turn over 
oleh bahagian staff perisikan pertahanan ke atas warga MINDEF yang terbabit 
yang asalnya disebut sebagai mereka yang terlibat dengan aktiviti pengintipan 
yang membabitkan pejabat duta asing. Akan tetapi setelah di turnover barulah 
mereka itu dijadikan sumber maklumat penyiasatan. 

Isunya ialah pada detik itu, pada moment itu, ketika warga MINDEF ini 
terbabit satu pengkhianatan telah berlaku dan ianya tidak boleh berubah pada 
moment berlaku. Setelah turnover dibuat oleh staf Bahagian Perisikan Pertahanan 
barulah dijadikan sumber. Oleh sebab itu pendirian kementerian berubah kalau 
mengikut jawapan ini. Berubah kerana mereka kemudian menjadi sumber kepada 
penyiasatan dan mereka tidak lagi dianggap pengkhianat. Komponen seterusnya 



Dato' Seri Dr. Ahmad Zahid bin Hamidi: Yang inginkan penjelasan mengapa pemberi maklumat negara tidak dianggap sebagai pengkhianat. Manakala Yang Berhormat Pokok Sena meminta supaya didedahkan pemberi maklumat dan negara yang terlibat serta tindakan yang telah diambil. Tuan Yang di-Pertua, sukacita saya menyebutkan bahawa warga Kementerian Pertahanan yang dikaitkan dalam isu pembocoran maklumat ini sebenarnya adalah merupakan sumber kepada Bahagian Staf Perisikan Pertahanan (BSPP) kita. Laporan yang diberikan kepada kami menyentuh mengenai usaha menggunakan pegawai berkenaan sebagai pembekal maklumat dan seterusnya bekerjasama dengan pihak BSPP untuk membongkar kegiatan penyuluhan atau espionaj oleh pihak asing. Sebagai sumber perisikan, identiti beliau kini kita rahsiakan atas sebab-sebab keselamatan dan kepentingan perisikan, oleh itu beliau tidak seharusnya dianggap sebagai pengkhianat malah beliau telah memberikan maklumat-maklumat kepada BSPP. Dato' Shamsul Anuar bin Haji Nasarah [Lenggong]: Yang Berhormat Menteri, mencelah sikit. Dato' Seri Dr. Ahmad Zahid bin Hamidi: Manakala negara yang dikaitkan dengan dalam usaha pengintipan tidak sesuai untuk didedahkan atas dasar kepentingan dua hala dari segi jangka panjang dan juga dikhuatiri menjejaskan kepentingan negara. Dalam konteks ini hanya tindakan diplomatik diperkirakan dan kegiatan espionaj yang dikaitkan dihentikan. Dalam konteks maklumat yang diberikan kepada pihak asing yang berkaitan, pihak BSPP sebenarnya telah menapis dan mengolah segala maklumat yang didedahkan, ianya tidak melibatkan perkara-perkara sensitif ataupun aspek kepentingan strategik dalam negara. Justeru tahap keselamatan negara tidak terjejas sama sekali. Timbalan Yang di-Pertua [Datuk Ronald Kiandee]: Yang Berhormat Machang. Tuan Saifuddin Nasution bin Ismail [Machang]: Terima kasih Tuan Yang di-Pertua, terima kasih Yang Berhormat Menteri. Ada sedikit perbezaan jawapan Menteri sekarang dengan jawapan yang diberi kepada saya oleh Menteri secara bertulis. Ada tiga komponen dalam jawapan Yang Berhormat Menteri terhadap soalan asal saya berkenaan aktiviti pengintipan. Pertama kerajaan mengakui adanya negara asing melalui kedutaan mereka di Malaysia yang melakukan aktiviti pengintipan. Itu fakta utama dalam jawapan rasmi kementerian terhadap soalan saya. #1950. Kedua kementerian juga mengakui ada warga MINDEF yang terlibat. Saya ingin tahu civilian atau uniform. Seorang atau berkumpulan, yang kedua. Ketiga, jawapan kementerian kepada saya ialah dibuat satu proses dengan izin turn over oleh bahagian staff perisikan pertahanan ke atas warga MINDEF yang terbabit yang asalnya disebut sebagai mereka yang terlibat dengan aktiviti pengintipan yang membabitkan pejabat duta asing. Akan tetapi setelah di turnover barulah mereka itu dijadikan sumber maklumat penyiasatan. Isunya ialah pada detik itu, pada moment itu, ketika warga MINDEF ini terbabit satu pengkhianatan telah berlaku dan ianya tidak boleh berubah pada moment berlaku. Setelah turnover dibuat oleh staf Bahagian Perisikan Pertahanan barulah dijadikan sumber. Oleh sebab itu pendirian kementerian berubah kalau mengikut jawapan ini. Berubah kerana mereka kemudian menjadi sumber kepada penyiasatan dan mereka tidak lagi dianggap pengkhianat. Komponen seterusnya.